|  |
| --- |
| ***Band of Gypsys***  Konsertalbum av Jimi Hendrix |
|  |
| **Utgjeve** | 25. mars 1970 (Storbritannia)12. juni 1970 (USA) |
| **Innspelt** | 1. januar 1970 i Fillmore East |
| **Sjanger** | Psykedelisk rock, hardrock, acid rock, funkrock, R&B |
| **Lengd** | 45:16 |
| **Selskap** | Capitol (USA), Track Records (UK), Barclay Records (Frankrike), Polydor (resten av verda), MCA (no) |
| **Produsent** | Heaven Research (Jimi Hendrix) |
|
| Kritikk |
| * Allmusic 4.5/5 stars lenkje
* Pitchfork Media (9.1/10) 2/1/1998
* Robert Christgau (B+) lenkje
* *Rolling Stone* 4/5 stars 2/2/1998
 |
| Jimi Hendrix-kronologi |
| *Electric Ladyland*(1968) | *Band of Gypsys* | *The Cry of Love*(1971)
 
 |

***Band of Gypsys*** var eit bluesrockband leia av Jimi Hendrix i lag med Billy Cox og Buddy Miles. Hendrix danna bandet etter at The Jimi Hendrix Experience vart oppløyst. *Band of Gypsys* er òg det einaste albumet bandet spelte inn, eit konsertalbum spelte inn 31. desember 1969 og 1. januar 1970 i Fillmore East. Det kom ut berre tre månader før han døydde i 1970 og var det siste albumet han sjølv autoriserte, samt det einaste Hendrix-albumet som kom ut på Capitol Records (i USA).

Albumet var produsert av Hendrix og nådde femteplassen i USa og sjetteplassen i Storbritannia. I Noreg nådde det 9. plass.

Historie
--------

Etter at Hendrix oppløyste the Jimi Hendrix Experience tidleg i 1969, danna han Gypsy Sun and Rainbows for å fullføre kontrakten for the Experience om å spele Woodstockfestivalen. Bassist Billy Cox (som hadde spela med Hendrix då dei var i hæren i lagy) hadde øvd og spela med Hendrix sidan APril, men bandet vart kortvarig.

Med Cox og trommeslagarvenen Buddy Miles, danna Hendrix så Band of Gypsys, denne gongen for å fullføre kontrakten med Ed Chalpin om eit nytt album. Dei spelte inn singelen «Stepping Stone» for Reprise, som raskt vart trekt attende. Dei spelte òg inn nokre songar i studio, og fleire ferdige spor. Nokre av desse vart gjevne ut på *First Rays of the New Rising Sun* og andre stader. Dei heldt den første konserten sin i *Fillmore East* nyårsaftan 1969, og spelte der fire konsertar over to kveldar.

Fillmore East-konsertane bestod stort sett av nye songar, sidan songane for albumet *Band of Gypsys* måtte vere nye for å ikkje bryte med kontrakten. Konsertane vart fanga på både lydband og film.

Hendrix valde seg to Buddy Miles-songar og tre av sine eigne for albumet, og ønskte ikkje å gje bort fleire av sine eigne songar enn han måtte. For å fylle konsertane spelte bandet mange songar frå Experience-tida.

Etter ein katastrofal konsert i Madison Square Garden den 28. januar 1970, der Hendrix fornærma ei kvinne i publikum, berre spelte to songar før han gjekk av scenen, vart Band of Gypsys oppløyst.

Ein dokumentar kalla *Band of Gypsys: Live at the Fillmore East* kom ut på DVD i 1999.

Innhald
-------

Alle songar er skrivne av Jimi Hendrix, bortsett frå der andre er nemnde.

Side to| Nr. | Tittel | Lengd |
| --- | --- | --- |
| 1. | «Who Knows» | 9:32 |
| 2. | «Machine Gun» | 12:36 |

Side to| Nr. | Tittel | Låtskrivar(ar) | Lengd |
| --- | --- | --- | --- |
| 3. | «Changes (not Them Changes)» | Buddy Miles | 5:10 |
| 4. | «Power to Love (Power of Soul)» |   | 6:53 |
| 5. | «Message of Love» |   | 5:22 |
| 6. | «We Gotta Live Together» | Buddy Miles | 5:46 |

Medverkande
-----------

* Jimi Hendrix – gitar, vokal
* Billy Cox – bass,
* Buddy Miles – trommer, vokal

Kjelder
-------

* *Denne artikkelen bygger på «Band of Gypsys» frå Wikipedia på engelsk, den 16. mars 2011.*


| * v
* d
* e
Jimi Hendrix / Jimi Hendrix Experience / Band of Gypsys |
| --- |
| Noel Redding • Mitch Mitchell • Billy Cox • Larry Lee • Juma Sultan • Jerry Velez • Buddy Miles |
| Studioalbum | *Are You Experienced* • *Axis: Bold as Love* • *Electric Ladyland* • *The Cry of Love* • *Rainbow Bridge* • *War Heroes* • *Loose Ends* • *Crash Landing* • *Midnight Lightning* • *Nine to the Universe* • *Valleys of Neptune* |
| Konsertalbum | *Band of Gypsys* • *Historic Performances Recorded at the Monterey International Pop Festival* • *Experience* • *Isle of Wight* • *Hendrix in the West* • *More Experience* • *The Jimi Hendrix Concerts* • *Jimi Plays Monterey* • *Johnny B. Goode* • *Band of Gypsys 2* • *Live at Winterland* • *Bleeding Heart* • *Woodstock* • *Live at the Fillmore East* • *Live at Woodstock* • *Blue Wild Angel: Live at the Isle of Wight* • *The Last Experience* • *Live at Berkeley* • *Live at Monterey* |

|  |  |
| --- | --- |
| Autoritetsdata | 
* MusicBrainz (release-group)

 |